
קול קורא
[bookmark: _Hlk92631613]להשתתפות במחזור א' של הכשרת מנק"ליות (מנהלות קהילות נשים) של כפר סבא
1. כללי 
1.1. עיריית כפר סבא (להלן: "העירייה"), באמצעות המחלקה לקידום מעמד האישה ושוויון מגדרי, מזמינה בזאת תושבות העומדות בתנאי הסף שלהלן, להגיש מועמדות  להשתתפות במחזור א' של הכשרת מנקל"יות (מנהלות קהילות נשים)  (להלן: "ההליך" או "הקול הקורא"). 
1.2. המחלקה לקידום מעמד האישה ושוויון מגדרי בעיריית כפר סבא פועלת להוות פלטפורמה לצמיחה ולהשפעה של נשות העיר, ולקדם מרחבים שבהם נשים תומכות זו בזו, מתפתחות, ומקבלות את הכלים והאומץ ליזום ולהוביל. המחלקה פועלת ליצירת אימפקט שנובע מחיבורים ושותפויות, ותהליך מתמשך שבו נשים מרקעים שונים ובמצבי חיים מגוונים מתחזקות ומחזקות אחרות. כך נוצר מעגל שהולך ומתרחב של יזמות, מעורבות והשפעה של נשות העיר על מגוון תחומי החיים בעיר.
1.3. כחלק מחזון זה, המחלקה מעוניינת להקים את קהילת המנק"ליות (מנהלות קהילות נשים) - קהילה של מנהלות קהילה ונשים המובילות יוזמות במרחב העירוני, אשר עברו הכשרת מנק"ליות, ולוקחות חלק בקהילה שמטרתה למידת עמיתות, שיתוף בתוכן ואתגרים, יצירת שיתופי פעולה ואימפקט לטובת הרחבת העשייה החברתית בעיר.  קהילת המנק"ליות אף תהווה קבוצת מנהיגות מקומית המלווה את מחלקת קידום מעמד האישה ושווויון מגדרי בזיהוי צרכים מקומיים של נשות העיר, קידום והטמעת חשיבה מגדרית במגוון תחומי החיים, דיוק המענים והנגשתם לנשות העיר.
2. מה תכלול קהילת המנק"ליות
2.1. [bookmark: _Hlk243489184]הכשרת מנק"ליות: ההכשרה היא שער הכניסה, ומטרתה לייצר שפה משותפת ובסיס של אמון. החברות בקהילה היא מעמד שמעיד על מחויבות ועשייה. 
2.2. קהילת עמיתות: מקום להתייעץ, לשתף ולהיתמך, כדי שאף מובילה לא פועלת לבד. יתקיימו מפגשים שבהם החברות מציגות אתגרים, מתייעצות ולומדות זו מזו, לצד קבוצת התייעצות פעילה.
2.3. למידה מתמשכת: יתקיימו מפגשי העשרה מעשיים לפי מה שהמובילות צריכות.
2.4. שיתופי פעולה: יוזמות חדשות שנולדות מהמפגש בין נשים מתחומים שונים.
2.5. מעגל מתרחב: כל מובילה בקהילה מלווה ומחזקת נשים נוספות.
2.6. שיח עם מנהלת מחלקת קידום מעמד האישה ושוויון מגדרי לזיהוי צרכים, קידום והטמעת חשיבה מגדרית, דיוק המענים והנגשתם לנשות העיר.
3. מה תכלול ההכשרה:
3.1. ההכשרה תכלול שבעה מפגשים בני כ-4 שעות כל אחד, אשר ישלבו למידה עיונית, התנסות מעשית, למידת עמיתים ומפגש עם גורמים עירוניים ומומחים חיצוניים.
3.2. את ההכשרה תנחה מנחה חיצונית שמתמחה בנושאים של פיתוח קהילתי ומעורבות חברתית.
3.3. ההכשרה תכלול את הנושאים הבאים: 
3.3.1. [bookmark: _Hlk243489340]איך להשפיע בשדה העירוני - היכרות עם העירייה והשפה העירונית ;
3.3.2. הקניית מיומנויות וכלים של בינוי קהילה בשיטת ABCD;
3.3.3. הקניית מיומנויות וכלים של ניהול פרויקט – שיווק, גיוס שותפים ועוד;
3.3.4. יצירת חיבור בין הנשים במחזור וחיבור לקהילת המנק"ליות, בינוי קהילה כחלק מאופן ניהול ההכשרה;
3.3.5. ליווי בהוצאה לפועל של יוזמה במהלך הקורס.
4. תנאי סף:
[bookmark: _Hlk92631561]רשאית להגיש מועמדות בהליך זה מי שעומדת בכל התנאים הבאים:
4.1. תושבת העיר;
4.2. מובילת קהילת נשים ו/או מובילה יוזמה המקדמת נשים בעיר;
4.3. מחויבות להשתתפות בכל מפגשי ההכשרה;
4.4. נכונות לקחת חלק בקהילת המנק"ליות;
5. שלב ראשון - הגשת המועמדות בטופס מקוון
5.1. השלב הראשון להגשת המועמדות תעשה בטופס מקוון באתר העירייה, אשר יכלול: 
5.1.1. פירוט מידע על הקהילה או היוזמה החברתית אותה מובילה מגישת המועמדות;
5.1.2. פירוט על הציפיות של מגישת המועמדות מקהילת הקמנק"ליות וממחזור א' של הכשרת המנק"ליות;
5.1.3. צירוף קורות חיים
5.2. את המועמדויות בצירוף כלל המסמכים המפורטים לעיל יש להגיש עד ליום 23.11 בשעה16:00.
5.3. העירייה רשאית להאריך את המועד להגשת מועמדות גם לאחר המועד האחרון כאמור וכל עוד לא החל הליך הבחינה של המועמדויות. 
6. שלב שני – שיחה אישית
6.1. המחלקה לקידום מעמד האישה ושוויון מגדרי תבחן את כלל המועמדויות ותקיים שיחות אישיות עם מועמדות אשר עומדות בתנאי הסף.
6.2. המחלקה לקידום מעמד האישה ושוויון מגדרי בשיתוף מחלקת תכנון אסטרטגי, מחלקת משאבי קהילה והתנדבות באגף שח"ק ומחלקת פנאי וקהילה במינהל קהילה תחליט על המועמדות אשר התקבלו להכשרה על בסיס טופס ההגשה והשיחה האישית. ההחלטה תקח בחשבון את הרצון לגבש מחזור הכשרה מגוון המייצג ככל הניתן את כלל נשות העיר.

7. לאחר קבלת ההחלטה
7.1. המחלקה לקידום מעמד האישה תיידע את כלל המגישות, בין שהתקדלו להכשרה ובין שלא, על ההחלטה.
7.2. מועד ההכשרה ופרטים אודותיה יימסרו בהמשך למועמדות אשר התקבלו להכשרה.
7.3. מועמדת שהתקבלה להכשרה ותחליט לוותר על מקומה לאחר קבלת הפרטים תוכל לעשות זאת, המחלקה לקידום מעמד האישה ושוויון מגדרי תפעל להכנסת מועמדת אחרת תחתיה.                  					
									עיריית כפר סבא

